Радион (Кәыри) Акәын-иԥа Ҵәыџь диит мшаԥы 13, 1941 шықәса рзы, Очамчыра араион Ҷлоу ақыҭан. Ашкол даналга дҭалеит Аҟәатәи арҵаҩратә институт. Уи ашьҭахь аамҭала Аԥснытәи Аҳәынҭқарратә ашәаҳәареи акәашареи рансамбль аҟны кәашаҩыс дыҟан, аус иуан иара убас атуризми аекскурсиақәеи рзы Аҳәынҭқарратә еилакы анапхгаҩыс, Аҳәынҭқарратә еилакы аҟәша аиҳабыс, апартиа Очамчыратәи араионтә еилакы аҟәша анапхгаҩыс, араинагӡком акультура аҟәша аиҳабыс, Аԥсны жәлар рфорум "Аидгылара" Очамчыратәи аҟәша дахагылан. Акьыԥхь аҟны дцәырҵит иажәеинраалақәеи истатиақәеи рыла. Иҭыҵхьеит урҭ еидызкыло ишәҟәқәа "Агәы ахьааи" "Аҵәыџь мцеи".
Радион Акәын-иԥа иԥсҭазаара далҵит 1995 шықәса рзы, анышә дамадоуп иқыҭа гәакьа Ҷлоу.
"Радион Акәын-иԥа Аԥсны ахақәиҭратә мҩаҿы иаарылукааша аҷкәынцәа дреиуан, ишықәсқәа зегьы иахьа иҳамоу аԥсҭазаара иақәиҵеит, имилаҭ рҟны илагала даараӡа идууп", - иҳәеит Думаа.
Шәазыӡырҩы аудио.
Иара убас шәаԥхьар ҟалоит:
-
"Амца аҿҿаҳәа изкыз": зыламыс заԥхьа изыргылоз Радион Ҵәыџьба игәаларшәаразы